Jabarkan Cabang Ilmu Bahasa dari Sastra Arab dalam bahasa banjar

Wan bubuhan 'ulama, tautama buhannya nang manulis di dalam bidang ilmu bahasa atawa sastra Arab, manyambat bahwa cabang ilmu sastra Bahasa Arab عُلُومُ الآدَاب ada 12, sabagaimana nang disampaiakan ulih Ibnu Jama'ah اِبْنُ جَمَاعَة -ngaran langkapnya Muhammad bin Jamā'ah wafat tahun 819 H- di dalam kitabnya hāsyiyah syrah asy-Syāfiyah حَاشِيَة شَرْح الشَّافِيَة halaman 117 sesuai lawan citakan nang bajudul majmū'ah asy-Syāfiyah مَجْمُوْعَةُ الشَّافِيَة citakan dār al-Kutub al-'Ilmiyyah Beirut.

Wan di dalam kitab ngitu inya manyambat nang artinya "sasuai lawan panagasan ahli bahasa". Wan jua damikian, rata-rata ahli bahasa manyambat ada 12 cabang, nang kaya di dalam kitab ad-Dalῑl ilā al-Mutūn al-'Ilmiyyah الدَّلِيْل إُلَى الْمُتُونِ الْعِلْمِيَّةِ, kitab syarh arjūzah at-Tashrῑf شَرْحُ أِرْجُوزَةِ التَّصْرِيْفِ, catatan kaki kitab al-Qawā'id al-Asāsiyyah اَلْقَوَاعِد الْأَسَاسِيَّة, al-kawākib ad-Durriyah الْكَواكِبُ الدُّرِّيَّة. silahkan janaki kitab ad-Dalῑl ilā al-Mutūn al-'Ilmiyyah الدَّلِيْل إُلَى الْمُتُونِ الْعِلْمِيَّةِ citakan dār ash-Shomῑ'i Saudi Arabia halaman 20-22.

Lamunnya ada nang batakun "apa haja 12 ngitu?", maka disini jua diparluakan dipahami, bahwa sabujurnya walaupun bubuhannya sama-sama manyambat bahwa jumlahnya ada 12, namun bubuhannya balain di dalam mahitung apa haja 12 ngitu. Sahingga lamunnya kita mangumpulakan sabarataan, jumlahnya labih matan 12 cabang, wan matan nang aku hitung surang, sabarataan ada 14 cabang ilmu bahasa.